CELEX: 32006R1789
Language: da
Date: 2006-12-05 00:00:00
Title: Kommissionens forordning (EF) nr. 1789/2006 af 5. december 2006 om åbning og forvaltning af toldkontingentet for import af bananer, der henhører under KN-kode 08030019 og har oprindelse i AVS-landene, for perioden 1. januar til 31. december 2007

6.12.2006   
            
            
               DA
            
            
               Den Europæiske Unions Tidende
            
            
               L 339/3
            
         
      KOMMISSIONENS FORORDNING (EF) Nr. 1789/2006
   af 5. december 2006
   om åbning og forvaltning af toldkontingentet for import af bananer, der henhører under KN-kode 0803 00 19 og har oprindelse i AVS-landene, for perioden 1. januar til 31. december 2007
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1964/2005 af 29. november 2005 om toldsatser for bananer (1), særlig artikel 2, og
   ud fra følgende betragtninger:
   
               (1)
            
            
               Efter artikel 1, stk. 2, i forordning (EF) nr. 1964/2005 skal der hvert år fra den 1. januar åbnes et autonomt toldkontingent på 775 000 tons nettovægt med nultold for import af bananer, der henhører under KN-kode 0803 00 19 og har oprindelse i AVS-landene.
            
         
               (2)
            
            
               Det toldkontingent, der ved forordning (EF) nr. 1964/2005 er fastsat for 2007, bør derfor åbnes, og der bør fastsættes regler for forvaltningen heraf for perioden til den 31. december 2007.
            
         
               (3)
            
            
               Som det er tilfældet for ikke-præferenceimport, bør der vedtages en metode til forvaltning af kontingentet, som kan fremme en udvikling af den internationale handel og en mere gnidningsfri samhandel. I den forbindelse synes det mest hensigtsmæssigt at indføre en metode, hvorefter kontingentet udnyttes i kronologisk rækkefølge efter datoerne for antagelsen af angivelserne om overgang til fri omsætning (det såkaldte først til mølle-princip). For at sikre kontinuiteten i samhandelen med AVS-landene og dermed en tilfredsstillende forsyning af EF-markedet, samtidig med at forstyrrelser af samhandelen undgås, blev det ved Kommissionens forordning (EF) nr. 219/2006 (2) midlertidigt fastsat, at en del af kontingentet skulle forbeholdes de importører, som forsynede EF med AVS-bananer efter den tidligere gældende importordning. Under hensyn til bestemmelsernes midlertidige karakter bør de gradvis afvikles, så at den del af kontingentet, der forvaltes efter først til mølle-princippet, forhøjes betydeligt i 2007, idet den del af importen, der gennemføres efter denne ordning, forhøjes fra 60 % til 81 %.
            
         
               (4)
            
            
               Det bør derfor fastsættes, at en samlet mængde på 146 848 tons af kontingentet forbeholdes importører, der i 2006 faktisk importerede bananer med oprindelse i AVS-landene til EF. Denne del af kontingentet bør forvaltes ved hjælp af importlicenser, der udstedes til hver importør i forhold til de mængder, der blev indført på grundlag af de importlicenser, disse importører fik tildelt efter kapitel II i forordning (EF) nr. 219/2006.
            
         
               (5)
            
            
               I betragtning af de disponible mængder bør der fastsættes et loft over mængderne i de licensansøgninger, som hver ansøger kan indgive for perioden til den 31. december 2007.
            
         
               (6)
            
            
               Adgangen til den resterende del af kontingentet bør være åben for alle importører, der er etableret i EF, efter først til mølle-princippet, jf. artikel 308a, 308b og 308c i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3).
            
         
               (7)
            
            
               Forordningen bør straks træde i kraft, så licensansøgninger kan indgives rettidigt.
            
         
               (8)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Bananer —
            
         UDSTEDT FØLGENDE FORORDNING:
   KAPITEL I
   ALMINDELIGE BESTEMMELSER
   Artikel 1
   Emne
   Toldkontingentet med nultold for import af bananer, der henhører under KN-kode 0803 00 19 og har oprindelse i AVS-landene, jf. artikel 1, stk. 2, i forordning (EF) nr. 1964/2005, åbnes for perioden 1. januar til 31. december 2007.
   Artikel 2
   Disponible mængder
   De disponible kontingentmængder fastsættes til 775 000 tons, hvoraf:
   
               a)
            
            
               146 848 tons forvaltes efter bestemmelserne i kapitel II med løbenummer 09.4164.
            
         
               b)
            
            
               628 152 tons forvaltes efter bestemmelserne i kapitel III med løbenumrene: 09.1634, 09.1638, 09.1639, 09.1640, 09.1642, 09.1644.
            
         KAPITEL II
   IMPORT AF DE I ARTIKEL 2, LITRA A), FASTSATTE MÆNGDER
   Artikel 3
   Importlicenser
   1.   Al import af den i artikel 2, litra a) omhandlede mængde er betinget af, at der forelægges en importlicens, som er udstedt efter bestemmelserne i dette kapitel.
   2.   Kommissionens forordning (EF) nr. 1291/2000 (4), med undtagelse af dens artikel 8, stk. 4 og 5, finder anvendelse, jf. dog bestemmelserne i nærværende forordning.
   Artikel 4
   Indgivelse af licensansøgninger
   1.   Erhvervsdrivende, der er etableret i EF, og som i 2006 faktisk importerede bananer med oprindelse i AVS-landene til EF på grundlag af licenser, der blev udstedt efter kapitel II i forordning (EF) nr. 219/2006, kan indgive en ansøgning om importlicens.
   2.   De mængder, som hver importør ansøger om, kan ikke overstige 110 % af den licensmængde, der blev tildelt ham efter kapitel II i forordning (EF) nr. 219/2006.
   3.   Hver importør indgiver den 8. og 9. januar 2007 ansøgning om importlicens til myndighederne i den medlemsstat, der i 2006 udstedte importlicens til den pågældende importør for de i stk. 2 omhandlede mængder.
   En liste over medlemsstaternes myndigheder er anført i bilaget. Listen ændres af Kommissionen på anmodning af de berørte medlemsstater.
   4.   Licensansøgninger ledsages af en kopi af den eller de behørigt afskrevne licenser, der i 2006 blev anvendt til import af bananer med oprindelse i AVS-landene, og dokumenter, der beviser de pågældende mængders AVS-oprindelse, samt bevis for, at der er stillet en sikkerhed efter afsnit III i Kommissionens forordning (EØF) nr. 2220/85 (5). Sikkerheden er på 150 EUR/ton.
   5.   Ansøgninger, som ikke indgives efter bestemmelserne i denne artikel, tages ikke i betragtning.
   6.   Licensansøgninger og licenser forsynes i rubrik 20 med angivelsen »licens efter kapitel II i forordning (EF) nr. 1789/2006«.
   Artikel 5
   Udstedelse af licenser
   1.   Medlemsstaterne meddeler senest den 15. januar 2007 Kommissionen den samlede mængde, for hvilken der er indgivet licensansøgninger, som kan tages i betragtning.
   2.   Hvis de ansøgte mængder overstiger den i artikel 2, litra a), omhandlede mængde, fastsætter Kommissionen senest den 18. januar 2007 en tildelingskoefficient, der skal anvendes på hver ansøgning.
   3.   Myndighederne udsteder importlicenserne fra den 22. januar 2007 og anvender i givet fald den i stk. 2 omhandlede tildelingskoefficient.
   4.   Hvis licensen ved anvendelse af en tildelingskoefficient udstedes for en mindre mængde end den, der er ansøgt om, frigives sikkerheden, jf. artikel 4, stk. 4, straks for den ikke-tildelte mængde.
   Artikel 6
   Licensernes gyldighed og medlemsstaternes meddelelser
   1.   Importlicenser, der er udstedt efter artikel 5, stk. 3, er gyldige til den 31. december 2007.
   2.   Fra februar 2007 til og med januar 2008 meddeler medlemsstaterne senest den 15. i hver måned Kommissionen de bananmængder, der er overgået til fri omsætning i den foregående måned ved anvendelse af de efter artikel 5, stk. 3, udstedte licenser.
   De i første afsnit omhandlede oplysninger sendes via det elektroniske system, som Kommissionen angiver.
   3.   Medlemsstaterne sender senest den 26. januar 2007 Kommissionen en liste over de erhvervsdrivende, der importerer efter denne forordning.
   Kommissionen kan sende disse lister til de øvrige medlemsstater.
   Artikel 7
   Formaliteter vedrørende overgangen til fri omsætning
   1.   De toldsteder, hvor der indgives indførselsangivelser med henblik på bananers overgang til fri omsætning:
   
               a)
            
            
               opbevarer en kopi af hver importlicens og importpartiallicens, som der er foretaget afskrivning på i forbindelse med antagelsen af en angivelse om overgang til fri omsætning, og
            
         
               b)
            
            
               sender ved udgangen af hver anden uge en ekstra kopi af hver afskrevet importlicens eller importpartiallicens til de myndigheder i den pågældende medlemsstat, der er anført i bilaget.
            
         2.   De i stk. 1, litra b), omhandlede myndigheder sender derefter ved udgangen af hver anden uge en kopi af de licenser og partiallicenser, som de har modtaget, til de myndigheder i medlemsstaterne, som har udstedt disse dokumenter.
   3.   Hvis der opstår tvivl om ægtheden af en licens eller en partiallicens eller af angivelser og påtegninger på de forelagte dokumenter, eller tvivl om identiteten af de importører, der gennemfører formaliteterne ved overgangen til fri omsætning, eller for hvis regning disse formaliteter gennemføres, eller hvis der foreligger mistanke om uregelmæssigheder, giver de toldsteder, hvor dokumenterne er blevet forelagt, omgående den pågældende medlemsstats myndigheder underretning herom. Disse videresender straks oplysningerne til de myndigheder i medlemsstaterne, som har udstedt dokumenterne, samt til Kommissionen med henblik på en tilbundsgående kontrol.
   4.   På grundlag af de meddelelser, som modtages i henhold til stk. 1, 2 og 3, foretager de myndigheder i medlemsstaterne, der er angivet i bilaget, den nødvendige supplerende kontrol for at sikre en korrekt forvaltning af toldkontingentet, herunder især en efterprøvning af de under denne ordning indførte mængder, idet der foretages en nøje sammenligning af de udstedte og de anvendte licenser og partiallicenser. I den forbindelse efterprøver de navnlig ægtheden og korrektheden af de anvendte dokumenter, samt at de er blevet anvendt af importørerne.
   KAPITEL III
   IMPORT AF DE I ARTIKEL 2, LITRA B), FASTSATTE MÆNGDER
   Artikel 8
   Forvaltning
   1.   Den i artikel 2, litra b), omhandlede mængde opdeles i seks trancher på hver 104 692 tons således:
   
               Løbenummer
            
            
               Kontingentperiode
            
         
               09.1634
            
            
               1. januar til 28. februar
            
         
               09.1638
            
            
               1. marts til 30. april
            
         
               09.1639
            
            
               1. maj til 30. juni
            
         
               09.1640
            
            
               1. juli til 31. august
            
         
               09.1642
            
            
               1. september til 31. oktober
            
         
               09.1644
            
            
               1. november til 31. december
            
         2.   De i stk. 1 fastsatte trancher forvaltes efter bestemmelserne i artikel 308a, 308b og 308c i forordning (EØF) nr. 2454/93.
   KAPITEL IV
   AFSLUTTENDE BESTEMMELSER
   Artikel 9
   Ikrafttræden
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. december 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 316 af 2.12.2005, s. 1.
   
      (2)  EUT L 38 af 9.2.2006, s. 22. Senest ændret ved forordning (EF) nr. 1261/2006 (EUT L 230 af 24.8.2006, s. 3).
   
      (3)  EFT L 253 af 11.10.1993, s. 1. Senest ændret ved forordning (EF) nr. 402/2006 (EUT L 70 af 9.3.2006, s. 35).
   
      (4)  EFT L 152 af 24.6.2000, s. 1. Senest ændret ved forordning (EF) nr. 1282/2006 (EUT L 234 af 29.8.2006, s. 4).
   
      (5)  EFT L 205 af 3.8.1985, s. 5. Senest ændret ved forordning (EF) nr. 673/2004 (EUT L 105 af 14.4.2004, s. 17).
   
      BILAG
      Medlemsstaternes kompetente myndigheder:
      
                   
               
               
                  
                     Belgien
                  
                  
                              Bureau d'intervention et de restitution belge/Belgisch Interventie- en Restitutiebureau
                           
                        
                              Rue de Trèves, 82/Trierstraat 82
                           
                        
                              B-1040 Bruxelles/Brussel
                           
                        
            
                   
               
               
                  
                     Tjekkiet
                  
                  
                              Státní zemědělský intervenční fond
                           
                        
                              Ve Smečkách 33
                           
                        
                              CZ-110 00 Praha 1
                           
                        
            
                   
               
               
                  
                     Danmark
                  
                  
                              Ministeriet for Fødevarer, Landbrug og Fiskeri
                           
                        
                              Direktoratet for Fødevareerhverv; Eksportstøttekontoret
                           
                        
                              Nyropsgade 30
                           
                        
                              DK-1780 København V
                           
                        
            
                   
               
               
                  
                     Tyskland
                  
                  
                              Bundesanstalt für Landwirtschaft und Ernährung
                           
                        
                              Referat 322
                           
                        
                              Deichmanns Aue 29
                           
                        
                              D-53179 Bonn
                           
                        
            
                   
               
               
                  
                     Estland
                  
                  
                              Põllumajanduse Registrite ja Informatsiooni Amet
                           
                        
                              Toetuste osakond, kaubandustoetuste büroo
                           
                        
                              Narva mnt 3
                           
                        
                              EE-51009 Tartu
                           
                        
            
                   
               
               
                  
                     Grækenland
                  
                  
                              OKEPEKE (ex-GEDIDAGEP)
                           
                        
                              Directorate Fruits and Vegetables, Wine and Industrial Products
                           
                        
                              241, Acharnon Street
                           
                        
                              GR-10446 Athens
                           
                        
                              ΟΠΕΚΕΠΕ
                           
                        
                              Δ/νση οπωροκηπευτικών, αμπελοοινικών και βιομηχανικών προϊόντων
                           
                        
                              Αχαρνών 2
                           
                        
                              Τ.Κ. 10446, Αθήνα
                           
                        
            
                   
               
               
                  
                     Spanien
                  
                  
                              Ministerio de Industria, Turismo y Comercio
                           
                        
                              Secretaría General de Comercio Exterior
                           
                        
                              Paseo de la Castellana, 162
                           
                        
                              E-28046 Madrid
                           
                        
            
                   
               
               
                  
                     Frankrig
                  
                  
                              Office de développement de l'économie agricole des départements d'outre-mer (Odeadom)
                           
                        
                              46-48, rue de Lagny
                           
                        
                              F-93104 Montreuil Cedex
                           
                        
            
                   
               
               
                  
                     Irland
                  
                  
                              Department of Agriculture & Food
                           
                        
                              Crops Policy & State Bodies Division
                           
                        
                              Agriculture House (3W)
                           
                        
                              Kildare Street
                           
                        
                              Dublin 2
                           
                        
                              Ireland
                           
                        
            
                   
               
               
                  
                     Italien
                  
                  
                              Ministero del Commercio internazionale
                           
                        
                              Direzione generale per la Politica commerciale — Div. II
                           
                        
                              Viale Boston, 25
                           
                        
                              I-00144 Roma
                           
                        
            
                   
               
               
                  
                     Cypern
                  
                  
                              Υπουργείο Εμπορίου, Βιομηχανίας και Τουρισμού
                           
                        
                              Μονάδα Αδειών Εισαγωγών — Εξαγωγών
                           
                        
                              CY 1421 Κύπρος
                           
                        
                              Ministry of Commerce, Industry and Tourism
                           
                        
                              Import & Export Licensing Unit
                           
                        
                              CY 1421 Cyprus
                           
                        
            
                   
               
               
                  
                     Letland
                  
                  
                              Zemkopības ministrijas
                           
                        
                              Lauku atbalsta dienests
                           
                        
                              Tirdzniecības mehānismu departaments
                           
                        
                              Licenču daļa
                           
                        
                              Republikas laukums 2
                           
                        
                              LV-1981 Rīga
                           
                        
            
                   
               
               
                  
                     Litauen
                  
                  
                              Nacionalinė mokėjimo agentūra
                           
                        
                              Užsienio prekybos departamentas
                           
                        
                              Blindžių g. 17
                           
                        
                              LT-08111 Vilnius
                           
                        
            
                   
               
               
                  
                     Luxembourg
                  
                  
                              Direction des douanes et accises
                           
                        
                              Division »douane/valeur«
                           
                        
                              26, place de la Gare
                           
                        
                              L-1616 Luxembourg
                           
                        
            
                   
               
               
                  
                     Ungarn
                  
                  
                              Magyar Kereskedelmi Engedélyezési Hivatal
                           
                        
                              Margit krt. 85
                           
                        
                              HU-1024 Budapest
                           
                        
            
                   
               
               
                  
                     Malta
                  
                  
                              Ministeru ghall-Affarijiet Rurali u l-Ambjent
                           
                        
                              Divizjoni tas-Servizzi Agrikoli u Zvilupp Rurali
                           
                        
                              Agenzija tal-Pagamenti
                           
                        
                              Trade Mechanisims
                           
                        
                              Centru Nazzjonali tas Servizzi Agrikoli u Zvilupp Rurali Ghammieri
                           
                        
                              Marsa CMR 02 Malta
                           
                        
            
                   
               
               
                  
                     Nederlandene
                  
                  
                              Produktschap Tuinbouw
                           
                        
                              Louis Pasteurlaan 6
                           
                        
                              Postbus 280
                           
                        
                              2700 AG Zoetermeer
                           
                        
                              Nederland
                           
                        
            
                   
               
               
                  
                     Østrig
                  
                  
                              Agrarmarkt Austria
                           
                        
                              Dresdner Straße 70
                           
                        
                              A-1200 Wien
                           
                        
            
                   
               
               
                  
                     Polen
                  
                  
                              Agencja Rynku Rolnego
                           
                        
                              Biuro Administrowania Obrotem Towarowym z Zagranicą
                           
                        
                              ul. Nowy Świat 6/12
                           
                        
                              00-400 Warszawa
                           
                        
                              Polska
                           
                        
            
                   
               
               
                  
                     Portugal
                  
                  
                              Ministério das Finanças e da Administração Pública
                           
                        
                              Direcção-Geral das Alfândegas e dos Impostos Especiais sobre o Consumo
                           
                        
                              Direcção de Serviços de Licenciamento
                           
                        
                              Rua Terreiro do Trigo — Edifício da Alfândega
                           
                        
                              P-1149-060 Lisboa
                           
                        
            
                   
               
               
                  
                     Slovenien
                  
                  
                              Agencija RS za kmetijske trge in razvoj podeželja
                           
                        
                              Oddelek za zunanjo trgovino
                           
                        
                              Dunajska cesta 160
                           
                        
                              SI-1000 Ljubljana
                           
                        
            
                   
               
               
                  
                     Slovakiet
                  
                  
                              Pôdohospodárska platobná agentúra
                           
                        
                              Dobrovičova 12
                           
                        
                              815 26 Bratislava
                           
                        
                              Slovenská republika
                           
                        
            
                   
               
               
                  
                     Finland
                  
                  
                              Maa- ja Metsätalousministeriö
                           
                        
                              PL 30
                           
                        
                              FIN-00023 Valtioneuvosto, Helsinki
                           
                        
            
                   
               
               
                  
                     Sverige
                  
                  
                              Jordbruksverket
                           
                        
                              Interventionsenheten
                           
                        
                              S-551 82 Jönköping
                           
                        
            
                   
               
               
                  
                     Det Forenede Kongerige
                  
                  
                              Rural Payment Agency
                           
                        
                              External Trade Division
                           
                        
                              Lancaster House
                           
                        
                              Hampshire Court
                           
                        
                              Newcastle Upon Tyne
                           
                        
                              NE4 7YH
                           
                        
                              United Kingdom
                           
                        
            
                   
               
               
                  
                     Bulgarien
                  
                  
                              Министерство на земеделието и горите
                           
                        
                              Дирекция „Маркетинг и регулаторни режими“
                           
                        
                              Бул. „Христо Ботев“, 55
                           
                        
                              София, 1040
                           
                        
                              България
                           
                        
                              Ministry of Agriculture and Forestry
                           
                        
                              Marketing and Regulatory Regimes Directorate
                           
                        
                              55, Hristo Botev blvd.
                           
                        
                              Sofia, 1040
                           
                        
            
                   
               
               
                  
                     Rumænien
                  
                  
                              Agentia de Plati si Interventie pentru Agricultura
                           
                        
                              Directia de Masuri de Piata – Comert Exterior
                           
                        
                              B-dul Carol l nr. 17, sector 2
                           
                        
                              Bucuresti
                           
                        
                              Romania